“แผ่นดินไหว” ขนาด 3.7 เขย่า “พังงา” สะเทือน 3 อำเภอ
เกิดเหตุแผ่นดินไหวขนาด 3.7 ลึกลงไปในพื้นที่ดิน 4 กิโลเมตร ใน จ.พังงา รับรู้แรงสั่นสะเทือน 3 อำเภอ “กะปง-ตะกั่วป่า-เมืองพังงา”
เกิดเหตุแผ่นดินไหวขนาด 3.7 ลึกลงไปในพื้นที่ดิน 4 กิโลเมตร ใน จ.พังงา รับรู้แรงสั่นสะเทือน 3 อำเภอ “กะปง-ตะกั่วป่า-เมืองพังงา”
13 ก.พ. 2566

กองเฝ้าระวังแผ่นดินไหว กรมอุตุนิยมวิทยา รายงานว่า เมื่อเวลา 14.43 น. เกิดเหตุแผ่นดินไหวขนาด 3.7 ลึกลงไปในพื้นที่ดิน 4 กิโลเมตรที่ ต.ท่านา อ.กะปง จ.พังงา ส่งผลให้รู้สึกสั่นไหวในบริเวณ อ.กะปง อ.ตะกั่วป่า และ อ.เมืองพังงา จ.พังงา
ด้านศูนย์ปฏิบัติการธรณีพิบัติภัย กรมทรัพยากรธรณี ระบุว่า สาเหตุเกิดจากการเลื่อนตัวของกลุ่มรอยเลื่อนคลองมะรุ่ย ที่มีการวางตัวในทิศตะวันออกเฉียงเหนือ-ตะวันตกเฉียงใต้ มีการเลื่อนตัวตามแนวระนาบเหลื่อมซ้าย (Left lateral strike slip fault) ประชาชนในพื้นที่ อ.กะปง อ.ตะกั่วป่า อ.เมือง จ.พังงา รับรู้ได้ถึงแรงสั่นสะเทือนจากแผ่นดินไหว เบื้องต้นยังไม่มีรายงานความเสียหาย
 